ai4bharat/Pralekha huggingface dataset:
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਈ ਪੀ ਐੱਫ ਓ ਨੇ ਜੂਨ 2021 ਮਹੀਨੇ ਵਿੱਚ 12.83 ਲੱਖ ਨੈੱਟ ਗ੍ਰਾਹਕ ਜੋੜੇ ਹਨ
ਕੁਲ ਨੈੱਟ ਜੋੜ ਦਾ ਕਰੀਬ 48% 18—25 ਸਾਲ ਉਮਰ ਵਰਗ ਦੇ ਹਨ
ਈ ਪੀ ਐੱਫ ਓ  ਵੱਲੋਂ 20 ਅਗਸਤ 2021 ਨੂੰ ਜਾਰੀ ਆਰਜ਼ੀ ਪੇ—ਰੋਲ ਡਾਟਾ ਜੂਨ 2021 ਦੇ ਮਹੀਨੇ ਦੌਰਾਨ 12.83 ਲੱਖ ਨੈੱਟ ਪੇ—ਰੋਲ ਜੋੜ ਦੇ ਵੱਧ ਰਹੇ ਰੁਝਾਨ ਨੂੰ ਉਜਾਗਰ ਕਰਦਾ ਹੈ । ਪੇ—ਰੋਲ ਡਾਟਾ ਦੇ ਸੰਦਰਭ ਵਿੱਚ ਕੋਵਿਡ 19 ਮਹਾਮਾਰੀ ਦੀ ਦੂਜੀ ਲਹਿਰ ਦਾ ਅਸਰ ਜੂਨ 2021 ਦੌਰਾਨ ਘੱਟ ਗਿਆ ਸੀ । ਜਿਸ ਨਾਲ ਅਪ੍ਰੈਲ ਅਤੇ ਮਈ 2021 ਦੇ ਮੁਕਾਬਲੇ ਨੈੱਟ ਪੇ—ਰੋਲ ਜੋੜ ਵਿੱਚ ਜ਼ਬਰਦਸਤ ਪ੍ਰਗਤੀ ਆਈ ਹੈ । ਮਹੀਨਾ ਦਰ ਮਹੀਨਾ ਮੁਲਾਂਕਣ ਦੱਸਦਾ ਹੈ ਕਿ ਮਈ 2021 ਦੇ ਮੁਕਾਬਲੇ ਜੂਨ 2021 ਦੌਰਾਨ ਨੈੱਟ ਗ੍ਰਾਹਕ ਜੁੜਨ ਨਾਲ 5.09 ਲੱਖ ਦਾ ਵਾਧਾ ਹੋਇਆ ਹੈ ।
ਮਹੀਨੇ ਦੌਰਾਨ ਜੁੜੇ ਕੁੱਲ 12.83 ਲੱਖ ਨੈੱਟ ਗ੍ਰਾਹਕਾਂ ਵਿੱਚੋਂ ਕਰੀਬ 8.11 ਲੱਖ ਨਵੇਂ ਮੈਂਬਰ ਪਹਿਲੀ ਵਾਰ ਕਰਮਚਾਰੀ ਪ੍ਰਾਵੀਡੈਂਟ ਸਕੀਮ ਦੀ ਸਮਾਜਿਕ ਸੁਰੱਖਿਆ ਕਵਰੇਜ ਤਹਿਤ ਆਏ ਹਨ । ਇਸ ਮਹੀਨੇ ਦੌਰਾਨ ਕਰੀਬ 4.73 ਲੱਖ ਗ੍ਰਾਹਕ ਬਾਹਰ ਨਿਕਲੇ ਹਨ ਪਰ ਈ ਪੀ ਐੱਫ ਓ ਦੁਆਰਾ ਕਵਰ ਕੀਤੀਆਂ ਜਾਂਦੀਆਂ ਇਕਾਈਆਂ ਵਿੱਚ ਨੌਕਰੀਆਂ ਵਿੱਚ ਪਰਿਵਰਤਣ ਤੋਂ ਬਾਅਦ ਦੋਬਾਰਾ ਈ ਪੀ ਐੱਫ ਓ ਵਿੱਚ ਸ਼ਾਮਲ ਹੋ ਗਏ ਹਨ । ਇਹ ਦਿਖਾਉਂਦਾ ਹੈ ਕਿ ਗ੍ਰਾਹਕਾਂ ਦੀ ਬਹੁਮਤ ਈ ਪੀ ਐੱਫ ਓ ਨਾਲ ਆਪਣੀ ਮੈਂਬਰਸਿ਼ੱਪ ਰੱਖਣ ਲਈ ਚੋਣ ਕਰਦੇ ਹਨ ਅਤੇ ਪਿਛਲੀ ਨੌਕਰੀ ਦੇ ਫੰਡਾਂ ਨੂੰ ਤਬਦੀਲ ਕਰਕੇ ਨਵੇਂ ਪੀ ਐੱਫ ਅਕਾਉਂਟ ਵਿੱਚ ਆਉਂਦੇ ਹਨ ਬਜਾਏ ਆਪਣੇ ਇਕੱਤਰ ਹੋਏ ਪੀ ਐੱਫ ਨੂੰ ਅੰਤਿਮ ਤੌਰ ਤੇ ਕੱਢਣ ਲਈ ਅਪਲਾਈ ਕਰਨ ।
ਪੇ—ਰੋਲ ਡਾਟਾ ਦੇ ਉਮਰਵਾਰ ਤੁਲਨਾ ਸੰਬੰਧੀ 18 ਤੋਂ 25 ਸਾਲਾਂ ਦੇ ਉਮਰ ਵਰਗ ਨੇ ਕਰੀਬ 6.5 ਲੱਖ ਹੋਰ ਗ੍ਰਾਹਕ ਜੋੜਨ ਨਾਲ ਨੈੱਟ ਜੋੜੇ ਗਏ ਗ੍ਰਾਹਕਾਂ ਦੀ ਗਿਣਤੀ ਸਭ ਤੋਂ ਵੱਧ ਦਰਜ ਕੀਤੀ ਗਈ ਹੈ ਅਤੇ ਇਹ ਜੂਨ ਮਹੀਨੇ ਦੌਰਾਨ ਕੁੱਲ ਨੈੱਟ ਜੋੜ ਦਾ 47.89% ਹੈ । ਇਸ ਤੋਂ ਬਾਅਦ 29.35 ਉਮਰ ਵਰਗ ਦੁਆਰਾ ਕਰੀਬ 2.55 ਲੱਖ ਨੈੱਟ ਪੇ—ਰੋਲ ਜੋੜੇ ਗਏ ਹਨ । ਉਮਰਵਾਰ ਪੇ—ਰੋਲ ਡਾਟਾ ਸੰਕੇਤ ਦਿੰਦਾ ਹੈ ਕਿ ਕਈ ਪਹਿਲੀਵਾਰ ਨੌਕਰੀ ਲੱਭਣ ਵਾਲੇ ਵੱਡੀ ਗਿਣਤੀ ਵਿੱਚ ਸੰਗਠਿਤ ਖੇਤਰ ਵਿੱਚ ਸ਼ਾਮਲ ਹੋ ਰਹੇ ਹਨ । ਲਿੰਗਵਾਰ ਮੁਲਾਂਕਣ ਦੱਸਦਾ ਹੈ ਕਿ ਮਹੀਨੇ ਦੌਰਾਨ 2.56 ਲੱਖ ਨੈੱਟ ਮਹਿਲਾਵਾਂ ਜੁੜੀਆਂ ਹਨ , ਜੋ ਮਈ 2021 ਦੌਰਾਨ ਜੁੜਿਆਂ ਦੇ ਮੁਕਾਬਲੇ ਕਰੀਬ 0.79 ਲੱਖ ਜਿ਼ਆਦਾ ਹਨ ।
ਪੇ—ਰੋਲ ਦੀ ਸੂਬਾਵਾਰ ਤੁਲਨਾ ਦੱਸਦੀ ਹੈ ਕਿ ਮਹਾਰਾਸ਼ਟਰ , ਹਰਿਆਣਾ , ਗੁਜਰਾਤ , ਤਾਮਿਲਨਾਡੂ ਅਤੇ ਕਰਨਾਟਕ ਸੂਬੇ ਅਜੇ ਵੀ ਪੇ—ਰੋਲ ਵਿੱਚ ਜੁੜਨ ਲਈ ਮੋਹਰੀ ਹਨ ਅਤੇ ਮਹੀਨੇ ਦੌਰਾਨ ਲਗਭੱਗ 7.78 ਲੱਖ ਗ੍ਰਾਹਕ ਜੁੜੇ ਹਨ । ਇਹ ਸਾਰੇ ਉਮਰ ਵਰਗਾਂ ਵਿੱਚ ਜੁੜੇ ਕੁੱਲ ਨੈੱਟ ਪੇ—ਰੋਲ ਦਾ 60.61% ਹੈ ।
ਉਦਯੋਗ ਵਾਰ ਪੇ—ਰੋਲ ਡਾਟਾ ਸੰਕੇਤ ਕਰਦਾ ਹੈ ਕਿ "ਮਾਹਿਰ ਸੇਵਾਵਾਂ" ਸ਼੍ਰੇਣੀ  ਕੁੱਲ ਜੁੜੇ ਗ੍ਰਾਹਕਾਂ ਦਾ 41.84% ਹੈ । ਇਸ ਤੋਂ ਇਲਾਵਾ ਮਹੀਨਾ ਦਰ ਮਹੀਨਾ ਨੈੱਟ ਗ੍ਰਾਹਕਾਂ ਵਿੱਚ ਵੱਧ ਰਿਹਾ ਰੁਝਾਨ ਉਦਯੋਗਾਂ ਵਿੱਚ ਦੇਖਿਆ ਗਿਆ ਹੈ । ਇਹ ਉਦਯੋਗ ਹਨ ਵਪਾਰਕ — ਕਮਰਸ਼ੀਅਲ ਸੰਸਥਾਵਾਂ , ਇੰਜੀਨਿਅਰਿੰਗ ਉਤਪਾਦ , ਬਿਲਡਿੰਗ ਤੇ ਕੰਸਟ੍ਰਕਸ਼ਨ , ਟੈਕਸਟਾਈਲਜ਼ , ਕੱਪੜਾ ਤਿਆਰ ਕਰਨਾ , ਹਸਪਤਾਲ ਅਤੇ ਵਿੱਤੀ ਸੰਸਥਾਵਾਂ ।
ਪੇ—ਰੋਲ ਡਾਟਾ ਆਰਜ਼ੀ ਹੈ , ਕਿਉਂਕਿ ਡਾਟਾ ਜਨਰੇਸ਼ਨ ਇੱਕ ਲਗਾਤਾਰ ਅਭਿਆਸ ਹੈ , ਕਿਉਂਕਿ ਕਰਮਚਾਰੀ ਦੇ ਰਿਕਾਰਡ ਦੀ ਅਪਡੇਸ਼ਨ ਇੱਕ ਲਗਾਤਾਰ ਪ੍ਰਕਿਰਿਆ ਹੈ । ਪਿਛਲਾ ਡਾਟਾ ਇਸ ਲਈ ਹਰ ਮਹੀਨੇ ਅਪਡੇਟ ਹੁੰਦਾ ਹੈ । ਮਈ 2018 ਤੋਂ ਈ ਪੀ ਐੱਫ ਓ ਸਤੰਬਰ 2017 ਤੋਂ ਅੱਗੇ ਦੇ ਸਮੇਂ ਵਾਲਾ ਪੇ—ਰੋਲ ਡਾਟਾ ਜਾਰੀ ਕਰਦਾ ਆ ਰਿਹਾ ਹੈ ।
ਈ ਪੀ ਐੱਫ ਓ ਪ੍ਰਾਵੀਡੈਂਟ ਫੰਡ , ਮੈਂਬਰਾਂ ਨੂੰ ਉਹਨਾਂ ਦੀ ਸੇਵਾਮੁਕਤੀ ਤੇ ਲਾਭ ਅਤੇ ਫੈਮਿਲੀ ਪੈਨਸ਼ਨ ਤੇ ਉਹਨਾਂ ਦੇ ਪਰਿਵਾਰਾਂ ਨੂੰ ਬੀਮਾ ਲਾਭ ਜੇਕਰ ਮੈਂਬਰ ਦੀ ਵਕਤ ਤੋਂ ਪਹਿਲਾਂ ਮੌਤ ਹੋਣ ਦੀ ਸੂਰਤ ਵਿੱਚ ਮੁਹੱਈਆ ਕਰਦਾ ਹੈ । ਈ ਪੀ ਐੱਫ ਓ ਦੇਸ਼ ਦੀ ਪ੍ਰਮੁੱਖ ਜਿ਼ੰਮੇਵਾਰ ਸੰਸਥਾ ਹੈ ਜੋ ਸੰਗਠਤ / ਸੈਮੀ ਸੰਗਠਤ ਖੇਤਰ ਮਨੁੱਖੀ ਸ਼ਕਤੀ ਜੋ ਈ ਪੀ ਐੱਫ ਅਤੇ ਐੱਮ ਪੀ ਐਕਟ 1952 ਦੇ ਵਿਧਾਨ ਤਹਿਤ ਕਵਰ ਹੁੰਦੀ ਹੈ , ਨੂੰ ਸਮਾਜਿਕ ਸੁਰੱਖਿਆ ਲਾਭ ਮੁਹੱਈਆ ਕਰਦੀ ਹੈ ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਅਮੀਬਾਆਸਿਸ  ਦੀ ਨਵੀਂ ਦਵਾਈ ਜਲਦੀ ਆਵੇਗੀ
ਵਿਸ਼ਵ ਸਿਹਤ ਸੰਗਠਨ  ਅਨੁਸਾਰ , ਐਂਟਾਮੋਇਬਾ ਹਿਸਟੋਲਿਟਿਕਾ ਮਨੁੱਖਾਂ ਵਿੱਚ ਪਰਜੀਵੀ ਬਿਮਾਰੀ ਕਾਰਨ ਰੋਗੀਪੁਣੇ ਅਤੇ ਮੌਤ ਦਾ ਤੀਜਾ ਪ੍ਰਮੁੱਖ ਕਾਰਨ ਹੈ । ਇਸ ਤੋਂ ਅਮੀਬਾਆਸਿਸ  ਜਾਂ ਅਮੀਬਾ ਪੇਚਿਸ਼ ਹੁੰਦਾ ਹੈ ਜੋ ਵਿਕਾਸਸ਼ੀਲ ਦੇਸ਼ਾਂ ਵਿੱਚ ਆਮ ਤੌਰ ‘ਤੇ ਪ੍ਰਚਲਨ ਵਿੱਚ ਹਨ। ਜਵਾਹਰਲਾਲ ਨਹਿਰੂ ਯੂਨੀਵਰਸਿਟੀ  ਦੇ ਖੋਜਕਾਰਾਂ ਦੀ ਇੱਕ ਟੀਮ ਨੇ ਅਮੀਬਾਆਸਿਸ  ਦੀ ਵਜ੍ਹਾ ਬਣੇ ਪ੍ਰੋਟੋਜ਼ੋਆ ਦੇ ਖ਼ਿਲਾਫ਼ ਨਵੀਂ ਦਵਾਈ ਦੇ ਅਣੂ ਵਿਕਸਿਤ ਕੀਤੇ ਹਨ।
ਇਹ ਪ੍ਰੋਟੋਜ਼ੋਆ ਪ੍ਰਕਿਰਤੀ ਵਿੱਚ ਅਨੈਰੋਬਿਕ ਜਾਂ ਘੱਟ ਹਵਾ ਵਿੱਚ ਜੀਵਿਤ ਰਹਿਣ ਵਾਲਾ ਹੈ , ਜੋ ਆਕਸੀਜਨ ਦੀ ਅਧਿਕਤਾ ਵਿੱਚ ਜੀਵਤ ਨਹੀਂ ਰਹਿ ਸਕਦਾ ਹੈ। ਹਾਲਾਂਕਿ, ਸੰਕ੍ਰਮਣ ਦੌਰਾਨ ਇਹ ਮਾਨਵ ਸਰੀਰ ਦੇ ਅੰਦਰ ਆਕਸੀਜਨ ਦੇ ਤੇਜ਼ ਵਾਧੇ ਦਾ ਸਾਹਮਣਾ ਕਰਦਾ ਹੈ। ਇਹ ਜੀਵ ਆਕਸੀਜਨ ਦੀ ਅਧਿਕਤਾ ਨਾਲ ਉਤਪੰਨ ਤਣਾਅ ਦਾ ਮੁਕਾਬਲਾ ਕਰਨ ਲਈ ਵੱਡੀ ਮਾਤਰਾ ਵਿੱਚ ਸਿਸਟੀਨ ਦਾ ਨਿਰਮਾਣ ਕਰਦਾ ਹੈ।
ਇਹ ਪ੍ਰੋਟੋਜ਼ੋਆ ਰੋਗਾਣੂ ਸਿਸਟੀਨ ਨੂੰ ਆਕਸੀਜਨ ਦੇ ਉੱਚ ਪੱਧਰ ਦੇ ਖ਼ਿਲਾਫ਼ ਆਪਣੇ ਰੱਖਿਆ ਤੰਤਰ ਵਿੱਚ ਜ਼ਰੂਰੀ ਅਣੂਆਂ ਵਿੱਚੋਂ ਇੱਕ ਦੇ ਰੂਪ ਵਿੱਚ ਤੈਨਾਤ ਕਰਦਾ ਹੈ। ਐਂਟਾਮੋਇਬਾ ਸਿਸਟੀਨ ਨੂੰ ਸੰਸ਼ਲੇਸ਼ਿਤ ਕਰਨ ਲਈ ਦੋ ਮਹੱਤਵਪੂਰਨ ਐਂਜ਼ਾਈਮਾਂ ਦਾ ਇਸਤੇਮਾਲ ਕਰਦਾ ਹੈ। ਜੇਐੱਨਯੂ ਦੇ ਖੋਜਕਾਰਾਂ ਨੇ ਇਨ੍ਹਾਂ ਦੋਹਾਂ ਅਹਿਮ ਐਂਜ਼ਾਈਮਾਂ ਦੀ ਆਣਵਿਕ ਸੰਰਚਨਾਵਾਂ ਦੀ ਵਿਸ਼ੇਸ਼ਤਾ ਦੱਸੀ ਅਤੇ ਉਨ੍ਹਾਂ ਨੂੰ ਨਿਰਧਾਰਿਤ ਕੀਤਾ ਹੈ। ਇੰਡੀਆ ਸਾਇੰਸ ਵਾਇਰ ਨਾਲ ਗੱਲਬਾਤ ਕਰਦੇ ਹੋਏ ਜੇਐੱਨਯੂ ਵਿੱਚ ਸਕੂਲ ਆਵ੍ ਲਾਈਫ ਸਾਇੰਸਿਜ਼ ਦੇ ਪ੍ਰਮੁੱਖ ਖੋਜਕਾਰ ਪ੍ਰੋਫੈਸਰ ਸਮੁਦਰਾਲ ਗੌਰੀਨਾਥ ਨੇ ਦੱਸਿਆ ਕਿ ਉਨ੍ਹਾਂ ਨੇ ਵੀ ਦੋਹਾਂ ਐਂਜ਼ਾਈਮਾਂ ਵਿੱਚੋਂ ਇੱਕ ਓ - ਐਸਿਟਾਇਲ ਐੱਲ - ਸੇਰੀਨ ਸਲਫਹਾਈਡ੍ਰਿਲੇਜ  ਦੇ ਸੰਭਾਵਿਤ ਅਵਰੋਧਕਾਂ ਦੀ ਸਫਲਤਾਪੂਰਵਕ ਜਾਂਚ ਕੀਤੀ ਹੈ । ਉਨ੍ਹਾਂ ਨੇ ਕਿਹਾ ਕਿ ਇਨ੍ਹਾਂ ਵਿੱਚੋਂ ਕੁਝ ਅਵਰੋਧਕ ਆਪਣੀ ਪੂਰੀ ਸਮਰੱਥਾ ਨਾਲ ਇਸ ਜੀਵ ਦੇ ਵਿਕਾਸ ਨੂੰ ਰੋਕ ਸਕਦੇ ਹਨ ।
ਡਾ. ਗੌਰੀਨਾਥ ਨੇ ਦੱਸਿਆ ਕਿ ਸਿਸਟੀਨ ਬਾਇਓਸਿੰਥੈਸਿਸ ਈ.ਹਿਸਟੋਲਿਟਿਕਾ ਦੀ ਹੋਂਦ ਲਈ ਮਹੱਤਵਪੂਰਨ ਹੈ ਅਤੇ ਇਹ ਸਮਾਨ ਪ੍ਰੋਟੋਜ਼ੋਆ ਪਰਜੀਵੀ ਹੋ ਸਕਦਾ ਹੈ । ਉਨ੍ਹਾਂ ਨੇ ਕਿਹਾ ਕਿ ਉਨ੍ਹਾਂ ਦਾ ਰਸਤਾ ਰੋਕਦੇ ਹੋਏ ਉਨ੍ਹਾਂ ਨੂੰ ਸਾਧਿਆ ਜਾ ਸਕਦਾ ਹੈ ਜਿਸ ਨੂੰ ਅਸੀਂ ਸਫਲਤਾਪੂਰਵਕ ਕੀਤਾ ਹੈ। ਡਾ. ਗੌਰੀਨਾਥ ਨੇ ਕਿਹਾ ਕਿ ਪਹਿਚਾਣ ਕੀਤੇ ਗਏ ਅਣੂ ਦਵਾ ਦੇ ਅਣੂਆਂ ਦਾ ਵਿਕਾਸ ਕਰਨ ਵਿੱਚ ਮਦਦ ਕਰ ਸਕਦੇ ਹਨ।
ਇਸ ਖੋਜ ਟੀਮ ਵਿੱਚ ਸੁਧਾਕਰ ਧਰਾਵਤ , ਰਾਮਚੰਦਰਨ ਵਿਜਯਨ , ਖੁਸ਼ਬੂ ਕੁਮਾਰੀ ਅਤੇ ਪ੍ਰਿਯਾ ਤੋਮਰ ਸ਼ਾਮਲ ਹਨ। ਖੋਜ ਅਧਿਐਨ ਨੂੰ ਯੂਰਪੀਨ ਜਰਨਲ ਆਵ੍ ਮੈਡੀਸਿਨਲ ਕੈਮਿਸਟਰੀ ਪਤ੍ਰਿਕਾ ਵਿੱਚ ਪ੍ਰਕਾਸ਼ਿਤ ਕੀਤਾ ਗਿਆ ਹੈ।
ਨੀਤੀ ਆਯੋਗ
ਅਟਲ ਇਨੋਵੇਸ਼ਨ ਮਿਸ਼ਨ  ਨੇ ਆਸਟ੍ਰੇਲੀਆ ਦੇ ਕਾਮਨਵੈਲਥ ਸਾਇੰਟੀਫ਼ਿਕ ਐਂਡ ਇੰਡਸਟ੍ਰੀਅਲ ਰਿਸਰਚ ਆਰਗੇਨਾਈਜ਼ੇਸ਼ਨ  ਦੇ ਨਾਲ, ਭਾਰਤ – ਆਸਟ੍ਰੇਲੀਆ ਦੇ ਸਰਕੂਲਰ ਇਕੌਨਮੀ ਹੈਕਾਥੌਨ  ਦੀ ਸ਼ੁਰੂਆਤ ਕੀਤੀ
ਅਟਲ ਇਨੋਵੇਸ਼ਨ ਮਿਸ਼ਨ  ਨੇ ਸੀਐੱਸਆਈਆਰਓ ਦੇ ਸਹਿਯੋਗ ਨਾਲ 7 ਅਤੇ 8 ਦਸੰਬਰ ਨੂੰ ‘ਭਾਰਤ – ਆਸਟ੍ਰੇਲੀਆ ਸਰਕੂਲਰ ਇਕੌਨਮੀ ਹੈਕਾਥੌਨ ’ ’ਤੇ ਦੋ ਦਿਨਾਂ ਦਾ ਸਰਕੂਲਰ ਇਕੌਨਮੀ ਹੈਕਾਥੌਨ ਦਾ ਆਯੋਜਨ ਕਰ ਰਹੀ ਹੈ।
4 ਜੂਨ ਨੂੰ ਭਾਰਤ ਅਤੇ ਆਸਟ੍ਰੇਲੀਆ ਦੇ ਪ੍ਰਧਾਨ ਮੰਤਰੀਆਂ ਦਰਮਿਆਨ ਇੱਕ ਵਰਚੁਅਲ ਸੰਮੇਲਨ ਦੌਰਾਨ ਭਾਰਤ ਅਤੇ ਆਸਟ੍ਰੇਲੀਆ ਵਿੱਚ ਸਰਕੂਲਰ ਇਕੌਨਮੀ ਨੂੰ ਉਤਸ਼ਾਹਿਤ ਕਰਨ ਦੇ ਇਨੋਵੇਟਿਵ ਤਰੀਕਿਆਂ ਦੀ ਖੋਜ ਦੇ ਲਈ ਆਈ - ਏਸੀਈ ਦਾ ਵਿਚਾਰ ਧਾਰਿਆ ਗਿਆ ਸੀ।
ਆਈ - ਏਸੀਈ ਦੋਵਾਂ ਦੇਸ਼ਾਂ ਦੇ ਤੇਜ਼ ਦਿਮਾਗੀ ਵਿਦਿਆਰਥੀਆਂ, ਸਟਾਰਟਅਪਾਂ ਅਤੇ ਐੱਮਐੱਸਐੱਮਈ ਦੁਆਰਾ ਇਨੋਵੇਟਿਵ ਟੈਕਨੋਲੋਜੀ ਹੱਲਾਂ ਦੀ ਪਛਾਣ ਅਤੇ ਵਿਕਾਸ ’ਤੇ ਕੇਂਦ੍ਰਤ ਕਰੇਗਾ।
ਹੈਕਾਥੌਨ ਦੇ ਲਈ ਚਾਰ ਮੁੱਖ ਵਿਸ਼ਾ ਵਸਤੂਆਂ ਹੇਠ ਲਿਖੇ ਅਨੁਸਾਰ ਹਨ:
1. ਪੈਕੇਜਿੰਗ ਦੀ ਰਹਿੰਦ-ਖੂੰਹਦ ਨੂੰ ਘਟਾਉਣ ਲਈ ਪੈਕੇਜਿੰਗ ਵਿੱਚ ਇਨੋਵੇਸ਼ਨ
2. ਬਚੇ ਖੁਚੇ ਖਾਣੇ ਦੀ ਰਹਿੰਦ-ਖੂੰਹਦ ਤੋਂ ਬਚਣ ਲਈ ਖਾਣੇ ਦੀ ਸਪਲਾਈ ਚੇਨਾਂ ਵਿੱਚ ਇਨੋਵੇਸ਼ਨ
3. ਪਲਾਸਟਿਕ ਦੀ ਰਹਿੰਦ -ਖੂੰਹਦ ਨੂੰ ਘੱਟ ਕਰਨ ਦੇ ਮੌਕੇ ਪੈਦਾ ਕਰਨਾ
4. ਨਾਜ਼ੁਕ ਊਰਜਾ ਧਾਤਾਂ ਅਤੇ ਈ-ਵੇਸਟ ਨੂੰ ਰੀਸਾਈਕਲ ਕਰਨਾ
ਚੁਣੇ ਗਏ ਵਿਦਿਆਰਥੀਆਂ ਅਤੇ ਸਟਾਰਟਅੱਪਸ / ਐੱਮਐੱਸਐੱਮਈ ਨੂੰ ਹੈਕਾਥੌਨ ਲਈ ਬੁਲਾਇਆ ਜਾਵੇਗਾ, ਜਿੱਥੇ ਹਰੇਕ ਦੇਸ਼ ਦੇ ਦੋ ਵਿਜੇਤਾਵਾਂ  ਦਾ ਐਲਾਨ 11 ਦਸੰਬਰ ਨੂੰ ਇੱਕ ਪੁਰਸਕਾਰ ਸਮਾਰੋਹ ਵਿੱਚ ਕੀਤਾ ਜਾਵੇਗਾ।
ਹੈਕਾਥੌਨ ਦੀ ਸ਼ੁਰੂਆਤ ਕਰਦਿਆਂ ਏਆਈਐੱਮ ਮਿਸ਼ਨ ਦੇ ਡਾਇਰੈਕਟਰ ਅਤੇ ਨੀਤੀ ਆਯੋਗ ਦੇ ਵਧੀਕ ਸਕੱਤਰ ਆਰ. ਰਮਨਨ ਨੇ ਕਿਹਾ, ‘ਅਸੀਂ ਵੇਖ ਰਹੇ ਹਾਂ ਕਿ ਕਿਵੇਂ ਅਸੀਂ ਸਰਕੂਲਰ ਇਕੌਨਮੀ ਚੁਣੌਤੀ ਦਾ ਹੱਲ ਕਰ ਸਕਦੇ ਹਾਂ, ਜੋ ਕਿ ਨਾ ਸਿਰਫ਼ ਰਹਿੰਦ-ਖੂੰਹਦ ਨੂੰ ਖ਼ਤਮ ਕਰਨ ਲਈ, ਬਲਕਿ ਰਹਿੰਦ-ਖੂੰਹਦ ਦੀ ਮੁੜ ਵਰਤੋਂ ਲਈ ਵੀ ਸੰਭਵ ਹੱਲ ਪੈਦਾ ਕਰ ਸਕਦੀ ਹੈ।’
ਸੀਐੱਸਆਈਆਰਓ ਦੇ ਜ਼ਮੀਨ ਅਤੇ ਪਾਣੀ ਡਿਵੀਜ਼ਨ ਦੇ ਮੁਖੀ ਡਾ. ਪੌਲ ਬਰਟਸ ਨੇ ਕਿਹਾ, ‘ਭਾਰਤ ਅਤੇ ਆਸਟ੍ਰੇਲੀਆ ਵਿਚਕਾਰ ਇੱਕ ਦਹਾਕੇ ਤੋਂ ਇੱਕ ਮਜ਼ਬੂਤ ਅਤੇ ਲਾਭਕਾਰੀ ਸਾਂਝੇਦਾਰੀ ਹੈ ਅਤੇ ਵਿਆਪਕ ਖੇਤਰਾਂ ਵਿੱਚ ਸਾਡੇ ਸਹਿਯੋਗ ਦੇ ਮਹੱਤਵਪੂਰਨ ਨਤੀਜੇ ਸਾਹਮਣੇ ਆਏ ਹਨ।’ ਭਾਰਤ ਅਤੇ ਆਸਟ੍ਰੇਲੀਆ ਮਿਲ ਕੇ ਮਾਨਵਤਾ ਦੇ ਇਤਿਹਾਸ ਵਿੱਚ ਇੱਕ ਚੁਣੌਤੀਪੂਰਨ ਸਮੇਂ ’ਤੇ ਵਧੇਰੇ ਪ੍ਰਾਪਤ ਕਰਨ ਲਈ ਖੋਜ ਅਤੇ ਵਿਕਾਸ ਦੇ ਯਤਨਾਂ ਨੂੰ ਇਕਸਾਰ ਕਰ ਸਕਦੇ ਹਨ।
ਡਾ. ਪੌਲ ਬਰਟਸ ਨਾਲ ਸਹਿਮਤੀ ਜਤਾਉਂਦੇ ਹੋਏ ਸੀਐੱਸਆਈਆਰਓ ਵਿੱਚ ਜ਼ਮੀਨ ਅਤੇ ਪਾਣੀ ਦੇ ਸੀਨੀਅਰ ਸਾਇੰਸ ਲੀਡਰ ਡਾ: ਹੇਨਜ ਸ਼ੈਲਡ ਨੇ ਕਿਹਾ, ‘ਲੰਬੇ ਸਮੇਂ ਲਈ ਇੱਕ ਸਰਕੂਲਰ ਇਕੌਨਮੀ ਦਾ ਮਾਡਲ ਵਧੇਰੇ ਨੌਕਰੀਆਂ ਅਤੇ ਉੱਚ ਆਰਥਿਕ ਵਿਕਾਸ ਪ੍ਰਦਾਨ ਕਰੇਗਾ। ਇਹ ਲਾਗਤ ਨੂੰ ਘਟਾਏਗਾ, ਨਵੀਨੀਕਰਨ ਕਰੇਗਾ ਅਤੇ ਇਸ ਦੇ ਵਾਤਾਵਰਣ ਉੱਤੇ ਮਹੱਤਵਪੂਰਨ ਪ੍ਰਭਾਵ ਹੋਣਗੇ।’
ਇਸ ਮੌਕੇ ’ਤੇ ਬੋਲਦਿਆਂ ਨੀਤੀ ਆਯੋਗ ਦੇ ਵਾਈਸ ਚੇਅਰਮੈਨ ਡਾ: ਰਾਜੀਵ ਕੁਮਾਰ ਨੇ ਕਿਹਾ, ‘ਸਾਡੀ ਆਰਥਿਕਤਾ ਨੂੰ ਘੱਟ ਸਰੋਤਾਂ ’ਤੇ ਨਿਰਭਰ ਕਰਨਾ ਅਤੇ ਸਾਡੇ ਆਰਥਿਕ ਵਿਕਾਸ ਨੂੰ ਵਾਤਾਵਰਣ ਦੇ ਅਨੁਕੂਲ ਬਣਾਉਣ ਲਈ ਇਹ ਬਹੁਤ ਮਹੱਤਵਪੂਰਨ ਪਹਿਲ ਹੈ।’
ਆਸਟ੍ਰੇਲੀਆ ਦੇ ਖੋਜ ਅਤੇ ਵਿਕਾਸ ਆਧਾਰ ਨੂੰ ਭਾਰਤ ਦੇ ਪੈਮਾਨੇ ਅਤੇ ਸੰਜਮੀ ਇਨੋਵੇਸ਼ਨਾਂ ਦੇ ਰਿਕਾਰਡ ਨਾਲ ਜੋੜਨ ਦੀ ਮਹੱਤਤਾ ਉੱਤੇ ਚਾਨਣਾ ਪਾਉਂਦਿਆਂ, ਨੀਤੀ ਆਯੋਗ ਦੇ ਮੁੱਖ ਕਾਰਜਕਾਰੀ ਅਧਿਕਾਰੀ  ਅਮਿਤਾਭ ਕਾਂਤ ਨੇ ਕਿਹਾ, ‘ਸਮੇਂ ਦੀ ਲੋੜ ਹੈ ਕਿ ਕੰਮ ਕਰਨ ਦੇ ਵਿਘਨਕਾਰੀ ਢੰਗ ਨੂੰ ਅਪਣਾਇਆ ਜਾਏ, ਜੋ ਕਿ ਟਿਕਾਊਪਣ ਅਤੇ ਇੱਕ ਸਰਕੂਲਰ ਇਕੌਨਮੀ ਵੱਲ ਵਧਣ ’ਤੇ ਅਧਾਰਤ ਹੈ।
ਜੇਤੂ ਭਾਰਤੀ ਵਿਦਿਆਰਥੀ ਅਤੇ ਸਟਾਰਟਅੱਪ / ਐੱਮਐੱਸਐੱਮਈ ਟੀਮਾਂ ਨੂੰ ਹੈਕਾਥੌਨ ਤੋਂ ਬਾਅਦ ਦੇ ਉਤਪਾਦ ਵਿਕਾਸ ਦੇ ਮੌਕਿਆਂ ਦੇ ਨਾਲ ਕ੍ਰਮਵਾਰ 2 ਲੱਖ ਅਤੇ 5 ਲੱਖ ਰੁਪਏ ਦਾ ਇਨਾਮ ਦਿੱਤਾ ਜਾਵੇਗਾ। ਜੇਤੂ ਆਸਟ੍ਰੇਲੀਆਈ ਵਿਦਿਆਰਥੀ ਨੂੰ ਏਯੂਡੀ 3500 ਡਾਲਰ ਅਤੇ ਜੇਤੂ ਆਸਟ੍ਰੇਲੀਆਈ ਐੱਸਐੱਮਈ / ਸਟਾਰਟਅੱਪ ਟੀਮ ਨੂੰ ਏਯੂਡੀ 9500 ਡਾਲਰ ਦਾ ਇਨਾਮ ਦਿੱਤਾ ਜਾਵੇਗਾ।
ਅਰਜ਼ੀ ਜਮ੍ਹਾਂ ਕਰਨ ਦੀ ਆਖ਼ਰੀ ਤਾਰੀਖ਼ 6 ਨਵੰਬਰ 2020 ਹੈ। ਜੋ ਦਿਲਚਸਪੀ ਰੱਖਦੇ ਹਨ ਉਹ http://aimapp2.aim.gov.in/iace/ ਦੁਆਰਾ ਅਰਜ਼ੀ ਦੇ ਸਕਦੇ ਹਨ।
ਕੋਲਾ ਮੰਤਰਾਲਾ
ਸ਼੍ਰੀ ਪ੍ਰਹਲਾਦ ਜੋਸ਼ੀ ਨੇ ਸ਼ਿਵਾਨੀ ਮੀਣਾ ਨੂੰ ਸੀ ਸੀ ਐੱਲ ਦੇ ਰਾਜਰੱਪਾ ਪ੍ਰਾਜੈਕਟ ਵਿੱਚ ਖੁਦਾਈ ਇੰਜੀਨੀਅਰ ਵਜੋਂ ਸ਼ਾਮਲ ਹੋਣ ਲਈ ਵਧਾਈ ਦਿੱਤੀ
ਕੋਲਾ ਉਦਯੋਗ ਵਿੱਚ ਕੱਚ ਦੀਆਂ ਸੀਲਿੰਗਸ ਲਗਾਤਾਰ ਟੁੱਟ ਰਹੀਆਂ ਹਨ
ਐੱਮਐੱਸ. ਸ਼ਿਵਾਨੀ ਓਪਨ ਕਾਸਟ ਖਾਣ ਵਿੱਚ ਕੰਮ ਕਰਨ ਵਾਲੀ ਪਹਿਲੀ ਖੁਦਾਈ ਇੰਜੀਨੀਅਰ ਬਣ ਗਈ ਹੈ
ਕੇਂਦਰੀ ਕੋਲਾ , ਖਾਣਾਂ ਅਤੇ ਪਾਰਲੀਮਾਨੀ ਮਾਮਲਿਆਂ ਬਾਰੇ ਮੰਤਰੀ ਸ਼੍ਰੀ ਪ੍ਰਹਲਾਦ ਜੋਸ਼ੀ ਨੇ ਕੋਲਾ ਮੰਤਰਾਲਾ ਤਹਿਤ ਸੈਂਟਰਲ ਕੋਲ ਫੀਲਡਸ ਲਿਮਟਡ  ਪ੍ਰਬੰਧਨ ਵਿੱਚ ਪਹਿਲੀ ਖੁਦਾਈ ਇੰਜੀਨੀਅਰ ਨੂੰ ਵਧਾਈ ਦਿੱਤੀ ਹੈ । ਉਨ੍ਹਾਂ ਆਪਣੇ ਟਵੀਟ ਵਿੱਚ ਆਸ ਪ੍ਰਗਟ ਕੀਤੀ ਹੈ ਕਿ ਇਹ ਖਾਣਾਂ ਖੇਤਰ ਵਿੱਚ ਹੋਰ ਮਹਿਲਾ ਪੇਸ਼ੇਵਰਾਂ ਨੂੰ ਸ਼ਾਮਲ ਹੋਣ ਲਈ ਮੌਕੇ ਖੋਲ੍ਹੇਗੀ । ਕੇਂਦਰੀ ਮਹਿਲਾ ਤੇ ਬਾਲ ਵਿਕਾਸ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਇਰਾਨੀ ਨੇ ਵੀ ਸ਼ਿਵਾਨੀ ਦੀ ਇਸ ਪ੍ਰਾਪਤੀ ਦੀ ਸ਼ਲਾਘਾ ਕੀਤੀ ਹੈ ।
ਐੱਮਐੱਸ. ਸ਼ਿਵਾਨੀ ਮੀਣਾ ਰਾਜਰੱਪਾ ਪ੍ਰਾਜੈਕਟ , ਸੀ ਸੀ ਐੱਲ ਦੇ ਰਾਜਰੱਪਾ ਖੇਤਰ ਵਿੱਚ ਇੱਕ ਮਸ਼ੀਨੀਕਰਨ ਓਪਨ ਕਾਸਟ ਮਾਈਨ ਵਿੱਚ ਖੁਦਾਈ ਇੰਜੀਨੀਅਰ ਵਜੋਂ ਸ਼ਾਮਲ ਹੋਈ ਹੈ । ਇਹ ਬੇਮਿਸਾਲ ਹੈ , ਕਿਉਂਕਿ ਐੱਮਐੱਸ. ਸ਼ਿਵਾਨੀ ਓਪਨ ਕਾਸਟ ਖਾਣ ਵਿੱਚ ਕੰਮ ਕਰਨ ਲਈ ਖੁਦਾਈ ਕਾਡਰ ਦੀ ਪਹਿਲੀ ਮਹਿਲਾ ਇੰਜੀਨੀਅਰ ਹੈ । ਉਸ ਨੂੰ ਹੈਵੀ ਅਰਥ ਮੂਵਿੰਗ ਮਸ਼ੀਨਰੀ  ਦੀ ਮੁਰੰਮਤ ਅਤੇ ਰੱਖ ਰਖਾਵ ਦੀ ਜਿ਼ੰਮੇਵਾਰੀ ਦਿੱਤੀ ਗਈ ਹੈ । ਇਹ ਵੀ ਨੋਟ ਕੀਤਾ ਜਾਵੇ ਕਿ ਰਾਜਰੱਪਾ ਸੀ ਸੀ ਐੱਲ ਦਾ ਮਹੱਤਵਪੂਰਨ ਪ੍ਰਾਜੈਕਟ ਹੈ , ਜਿਸ ਨੂੰ ਸਵੱਛਤਾ ਮੁਹਿੰਮ ਤਹਿਤ ਸ਼ਾਨਦਾਰ ਕੰਮ ਕਰਨ ਲਈ ਕੋਲਾ ਮੰਤਰਾਲੇ ਦੁਆਰਾ ਹਾਲ ਹੀ ਵਿੱਚ ਪੁਰਸਕਾਰ ਦਿੱਤਾ ਗਿਆ ਹੈ ।
ਰਾਜਸਥਾਨ ਦੇ ਭਰਤਪੁਰ ਵਾਸੀ ਨੇ ਆਪਣੀ ਇੰਜੀਨੀਅਰਿੰਗ ਆਈ ਆਈ ਟੀ ਜੋਧਪੁਰ ਤੋਂ ਮੁਕੰਮਲ ਕੀਤੀ ਹੈ । ਐੱਮਐੱਸ. ਸ਼ਿਵਾਨੀ ਆਪਣੀ ਸਫ਼ਲਤਾ ਦਾ ਸਿਹਰਾ ਆਪਣੇ ਪਰਿਵਾਰ ਸਿਰ ਬੰਨ੍ਹਦੀ ਹੈ ਅਤੇ ਉਨ੍ਹਾਂ ਕਿਹਾ ਕਿ ਇਹ ਉਨ੍ਹਾਂ ਦਾ ਅਟੁੱਟ ਸਮਰਥਨ ਸੀ , ਜਿਸ ਨੇ ਉਸ ਨੂੰ ਉਤਸ਼ਾਹਤ ਕੀਤਾ । ਉਸ ਨੇ ਅੱਗੇ ਕਿਹਾ ਕਿ ਉਹ ਆਪਣਾ ਸਭ ਤੋਂ ਵਧੀਆ ਯੋਗਦਾਨ ਕੰਪਨੀ ਨੂੰ ਦੇਣਾ ਚਾਹੁੰਦੀ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਰੁਣਾਚਲ ਪ੍ਰਦੇਸ਼ ਵਿੱਚ ਬਰਫ਼ ਦੇ ਤੋਦੇ ਡਿੱਗਣ ਕਾਰਨ ਭਾਰਤੀ ਸੈਨਾ ਦੇ ਜਵਾਨਾਂ ਦੇ ਹੋਏ ਜਾਨੀ ਨੁਕਸਾਨ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅਰੁਣਾਚਲ ਪ੍ਰਦੇਸ਼ ਵਿੱਚ ਬਰਫ਼ ਦੇ ਤੋਦੇ ਡਿੱਗਣ ਕਾਰਨ ਭਾਰਤੀ ਸੈਨਾ ਦੇ ਜਵਾਨਾਂ ਦੇ ਹੋਏ ਜਾਨੀ ਨੁਕਸਾਨ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, "ਅਰੁਣਾਚਲ ਪ੍ਰਦੇਸ਼ ਵਿੱਚ ਬਰਫ਼ ਦੇ ਤੋਦੇ ਡਿੱਗਣ ਕਾਰਨ ਭਾਰਤੀ ਸੈਨਾ ਦੇ ਜਵਾਨਾਂ ਦੇ ਹੋਏ ਜਾਨੀ ਨੁਕਸਾਨ ਤੋਂ ਦੁਖੀ ਹਾਂ। ਦੇਸ਼ ਦੀ ਉਤਕ੍ਰਿਸ਼ਟ ਸੇਵਾ ਦੇ ਲਈ ਅਸੀਂ ਉਨ੍ਹਾਂ ਦੇ ਯੋਗਦਾਨ ਨੂੰ ਕਦੇ ਨਹੀਂ ਭੁੱਲਾਂਗੇ। ਦੁਖੀ ਪਰਿਵਾਰਾਂ ਦੇ ਪ੍ਰਤੀ ਸੰਵੇਦਨਾਵਾਂ।"
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕੋਵਿਡ-19 ਦੇ ਖਿਲਾਫ਼ ਸੰਗਠਿਤ ਲੜਾਈ ਦਾ ਸੱਦਾ ਦਿੱਤਾ
ਕੇਂਦਰੀ ਰਾਜ ਮੰਤਰੀ  ਉੱਤਰ ਪੂਰਬ ਖੇਤਰ ਵਿਕਾਸ  ਮੰਤਰੀ, ਪ੍ਰਧਾਨ ਮੰਤਰੀ ਦਫ਼ਤਰ ਵਿੱਚ ਰਾਜ ਮੰਤਰੀ, ਪਰਸੋਨਲ, ਲੋਕ ਸ਼ਿਕਾਇਤ, ਪੈਨਸ਼ਨ, ਪਰਮਾਣੂ ਊਰਜਾ ਅਤੇ ਪੁਲਾੜ ਮੰਤਰੀ, ਡਾ. ਜਿਤੇਂਦਰ ਸਿੰਘ ਨੇ ਅੱਜ ਕਿਹਾ ਕਿ ਕੋਵਿਡ ਮਹਾਮਾਰੀ ਇੱਕ ਅਜਿਹੀ ਆਪਦਾ ਹੈ ਜੋ ਇੱਕ ਸਦੀ ਵਿੱਚ ਇੱਕ ਵਾਰ ਆਉਂਦੀ ਹੈ ਅਤੇ ਮਾਨਵ ਜਾਤੀ ਦੇ ਵਿਆਪਕ ਹਿਤ ਵਿੱਚ ਕੋਵਿਡ ਨਾਲ ਲੜਨ ਲਈ ਰਾਜਨੀਤੀ ਤੋਂ ਉੱਪਰ ਉੱਠਣ ਦਾ ਸਮਾਂ ਆ ਗਿਆ ਹੈ।
ਮੀਡੀਆ ਨਾਲ ਇੱਕ ਵਿਸ਼ੇਸ਼ ਇੰਟਰਵਿਊ ਵਿੱਚ, ਡਾ. ਜਿਤੇਂਦਰ ਸਿੰਘ ਨੇ ਇਸ ਤੱਥ ‘ਤੇ ਨਿਰਾਸ਼ਾ ਵਿਅਕਤ ਕੀਤੀ ਕਿ ਕਈ ਵਿਰੋਧੀ ਪੱਖ ਦੇ ਨੇਤਾਵਾਂ ਦੇ ਨਾਲ-ਨਾਲ ਤਥਾਕਥਿਤ ਬੁੱਧੀਜੀਵੀਆਂ ਨੇ ਆਪਣਾ ਬਹੁਤ ਸਮਾਂ ਅਤੇ ਊਰਜਾ, ਪ੍ਰੈੱਸ ਨੂੰ ਬਿਆਨ ਜਾਰੀ ਕਰਨ ਜਾਂ ਮੋਦੀ ਸਰਕਾਰ ਦੁਆਰਾ ਮਹਾਮਾਰੀ ਦਾ ਕਥਿਤ ਗਲਤ ਪ੍ਰਬੰਧਨ ‘ਤੇ ਟਵੀਟ ਕਰਨ ਵਿੱਚ ਵਿਅਰਥ ਕੀਤਾ ਹੈ। ਉਨ੍ਹਾਂ ਨੇ ਕਿਹਾ, ਜੇ ਇਸ ਚੁਣੌਤੀ ਦਾ ਸਾਹਮਣਾ ਕਰਨ ਲਈ ਪ੍ਰਸ਼ਾਸਨ ਅਤੇ ਸਮਾਨ ਵਿਚਾਰਧਾਰਾ ਵਾਲੇ ਨਾਗਰਿਕਾਂ ਦੇ ਨਾਲ ਮਿਲਾਉਣ ਵਿੱਚ ਉਨ੍ਹਾਂ ਦੁਆਰਾ ਇਸ ਸਮੇਂ ਅਤੇ ਊਰਜਾ ਨੂੰ ਖਰਚ ਕੀਤਾ ਜਾਂਦਾ, ਤਾਂ ਭਾਰਤ ਦੀ ਕੋਵਿਡ ਦੇ ਖ਼ਿਲਾਫ਼ ਲੜਾਈ ਬਹੁਤ ਅਸਾਨ ਹੋ ਜਾਂਦੀ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਉਨ੍ਹਾਂ ਨੇ ਹਾਲ ਹੀ ਵਿੱਚ ਜੋ ਇੱਕ ਘਟਨਾਕ੍ਰਮ ਦੇਖਿਆ ਹੈ, ਜਿਸ ਵਿੱਚ ਵਿਰੋਧੀ ਦਲ ਰਾਜਨੇਤਾਵਾਂ ਦੇ ਨਾਲ-ਨਾਲ ਕੁਝ ਮੀਡੀਆ ਲੇਖਕਾਂ ਦੇ ਵਿੱਚ ਸਰਕਾਰ ਦੀ ਨਿੰਦਾ ਕਰਨ ਵਾਲੇ ਅਭਿਯਾਨ ਨੂੰ ਲਗਾਤਾਰ ਚਲਾਉਣ ਲਈ ਕਿਸੇ ਤਰ੍ਹਾਂ ਦਾ ਗਠਜੋੜ ਸਥਾਪਿਤ ਹੋ ਗਿਆ ਹੈ। ਉਨ੍ਹਾਂ ਨੇ ਅਜਿਹੇ ਸਾਰੇ ਆਲੋਚਕਾਂ ਨੂੰ ਅਪੀਲ ਕੀਤੀ ਕਿ ਜੇ ਉਹ ਅਸਲ ਵਿੱਚ ਕੋਈ ਕਮੀ ਦੇਖਦੇ ਹਨ, ਤਾਂ ਉਹ ਅੱਗੇ ਆਉਣ ਅਤੇ ਇਸ ਅੰਤਰ ਨੂੰ ਪੂਰਾ ਕਰਨ ਵਿੱਚ ਯੋਗਦਾਨ ਦੇਣ।
ਡਾ. ਜਿਤੇਂਦਰ ਸਿੰਘ ਨੇ ਅਜਿਹੇ ਆਲੋਚਕਾਂ ‘ਤੇ ਵੀ ਸਖ਼ਤ ਪ੍ਰਹਾਰ ਕੀਤਾ ਜੋ ਰੋਜ਼ ਚੀਕ-ਚੀਕ ਕੇ ਦੁਨੀਆ ਨੂੰ ਦੱਸਦੇ ਹਨ ਕਿ ਭਾਰਤ ਸਰਕਾਰ ਮਹਾਮਾਰੀ ਦੀ ਦੂਸਰੀ ਲਹਿਰ ਦੀ ਗੰਭੀਰਤਾ ਦਾ ਅੰਦਾਜ਼ਾ ਲਗਾਉਣ ਵਿੱਚ ਅਸਫਲ ਰਹੀ ਹੈ।
ਉਨ੍ਹਾਂ ਨੇ ਉਨ੍ਹਾਂ ਲੋਕਾਂ ਨੂੰ ਰਿਕਾਰਡ ਦੀ ਜਾਂਚ ਕਰਨ ਲਈ ਕਿਹਾ ਜਿਸ ਤੋਂ ਉਨ੍ਹਾਂ ਨੂੰ ਪਤਾ ਚਲੇਗਾ ਕਿ ਇਸ ਸਾਲ ਫਰਵਰੀ ਦੇ ਅੰਤ ਤੱਕ, ਦੁਨੀਆ ਭਰ ਦੇ ਸਭ ਤੋਂ ਉੱਤਮ ਵਿਗਿਆਨੀਆਂ ਅਤੇ ਮੈਡੀਕਲ ਕਾਰੋਬਾਰ ਨਾਲ ਜੁੜੇ ਲੋਕਾਂ ਨੇ ਵੀ ਭਵਿੱਖਬਾਣੀ ਨਹੀਂ ਕੀਤੀ ਸੀ ਕਿ ਦੂਸਰੀ ਲਹਿਰ ਇਤਨੀ ਗੰਭੀਰਤਾ ਦੀ ਹੋਵੇਗੀ। ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਉਨ੍ਹਾਂ ਵਿਚੋਂ ਕਈ ਇਹ ਕਹਿੰਦੇ ਹੋਏ ਰਿਕਾਰਡ ਵਿੱਚ ਹਨ ਕਿ ਦੂਸਰੀ ਲਹਿਰ ਵਿੱਚ ਵਾਇਰਸ ਦੀ ਅਧਿਕ ਸੰਕ੍ਰਾਮਕਤਾ ਹੋ ਸਕਦੀ ਹੈ, ਲੇਕਿਨ ਵਿਸ਼ਾਣੂ ਦੀ ਤੀਬਰਤਾ ਘੱਟ ਹੋਵੇਗੀ, ਲੇਕਿਨ ਕਈ ਕੋਵਿਡ ਰੋਗੀਆਂ ਵਿੱਚ ਜੋ ਵਾਇਰਸ ਅੱਜ ਅਸੀਂ ਦੇਖਦੇ ਹਾਂ, ਇਹ ਉਸ ਭਵਿੱਖਬਾਣੀ ਤੋਂ ਬਿਲਕੁੱਲ ਉਲਟ ਹੈ। ਉਨ੍ਹਾਂ ਨੇ ਪੁੱਛਿਆ ਕਿ ਅਜਿਹੇ ਵਿੱਚ ਕੋਵਿਡ ਦੀ ਦੂਸਰੀ ਲਹਿਰ ਲਈ ਮੋਦੀ ਸਰਕਾਰ ਨੂੰ ਦੋਸ਼ ਦੇਣਾ ਕਿੰਨਾ ਉੱਚਿਤ ਹੋਵੇਗਾ।
ਡਾ. ਜਿਤੇਂਦਰ ਸਿੰਘ ਨੇ ਇਸ ਨੂੰ ਸਭ ਲਈ ਕਠਿਨ ਸਮਾਂ ਦੱਸਦੇ ਹੋਏ ਕਿਹਾ, ਇਹ ਰਾਜਨੀਤਕ ਕਾਰਨਾਂ ਤੋਂ ਪ੍ਰੇਰਿਤ ਆਲੋਚਨਾ ਕਰਨ ਜਾਂ ਬਾਹਰੀ ਵਿਚਾਰਾਂ ਤੋਂ ਉਪਜੀ ਆਲੋਚਨਾ ਕਰਨ ਦਾ ਅਵਸਰ ਨਹੀਂ ਹੈ। ਉਨ੍ਹਾਂ ਨੇ ਕਿਹਾ ਇਸ ਦੀ ਬਜਾਏ ਆਮ ਜਨਤਾ ਦੇ ਵਿੱਚ ਵਿਸ਼ਵਾਸ ਪੈਦਾ ਕਰਨਾ ਅਤੇ ਉਨ੍ਹਾਂ ਨੂੰ ਇਹ ਸਮਝਾਉਣਾ ਮਹੱਤਵਪੂਰਨ ਹੈ ਕਿ 135 ਕਰੋੜ ਤੋਂ ਅਧਿਕ ਦੀ ਆਬਾਦੀ ਵਾਲੇ ਭਾਰਤ ਵਰਗੇ ਵਿਸ਼ਾਲ ਦੇਸ਼ ਵਿੱਚ ਕੋਵਿਡ-19 ਮਹਾਮਾਰੀ ਨੂੰ ਜੰਗੀ ਪੱਧਰ ‘ਤੇ ਪ੍ਰਭਾਵੀ ਢੰਗ ਨਾਲ ਕਿਵੇਂ ਲੜਿਆ ਜਾ ਰਿਹਾ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਸਾਰਿਆਂ ਨੂੰ ਨਤੀਜੇ ‘ਤੇ ਪਹੁੰਚਣ ਅਤੇ ਅਜਿਹੀ ਜਨਤਕ ਟਿੱਪਣੀ ਕਰਨ ਤੋਂ ਪਹਿਲਾਂ ਤੱਥਾਂ ਦੀ ਜਾਂਚ ਕਰਨ ਦੀ ਵੀ ਅਪੀਲ ਕੀਤੀ, ਜੋ ਸਮਾਜ ਵਿੱਚ ਦਹਿਸ਼ਤ ਪੈਦਾ ਕਰਦੇ ਹਨ।
<><><>
ਐੱਸਐੱਨਸੀ
(Visitor Counter : 107
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਰਾਸ਼ਟਰਪਤੀ ਭਵਨ ਦੇ ਸਲਾਨਾ "ਉਦਯਾਨੋਤਸਵ" ਦਾ ਉਦਘਾਟਨ ਕੀਤਾ
ਮੁਗ਼ਲ ਗਾਰਡਨ 12 ਫਰਵਰੀ ਤੋਂ 16 ਮਾਰਚ ਤੱਕ ਲੋਕਾਂ ਲਈ ਖੁੱਲ੍ਹੇਗਾ
ਐਂਟਰੀ ਸਿਰਫ਼ ਅਡਵਾਂਸ ਔਨਲਾਈਨ ਬੁਕਿੰਗ ਜ਼ਰੀਏ ਹੀ ਹੋਵੇਗੀ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ, ਨੇ ਅੱਜ  ਰਾਸ਼ਟਰਪਤੀ ਭਵਨ ਦੇ ਸਲਾਨਾ "ਉਦਯਾਨੋਤਸਵ" ਦੀ ਸ਼ੁਰੂਆਤ ਕੀਤੀ।
ਮੁਗ਼ਲ ਗਾਰਡਨ 12 ਫਰਵਰੀ, 2022 ਤੋਂ 16 ਮਾਰਚ, 2022 ਤੱਕ  ਸਵੇਰੇ 10 ਵਜੇ ਤੋਂ ਸ਼ਾਮ ਪੰਜ ਵਜੇ ਤੱਕ  ਆਮ ਲੋਕਾਂ ਲਈ ਖੁੱਲ੍ਹਾ ਰਹੇਗਾ।
ਵਿਜ਼ੀਟਰਸ ਨੂੰ ਸਿਰਫ਼ ਅਡਵਾਂਸ ਔਨਲਾਈਨ ਬੁਕਿੰਗ ਦੁਆਰਾ ਹੀ ਗਾਰਡਨ ਦੇਖਣ ਦੀ ਇਜਾਜ਼ਤ ਦਿੱਤੀ ਜਾਵੇਗੀ। ਬੁਕਿੰਗ https://rashtrapatisachivalaya.gov.in ਜਾਂ https://rb.nic.in/rbvisit/visit_plan.aspx 'ਤੇ ਕੀਤੀ ਜਾ ਸਕਦੀ ਹੈ। ਪਿਛਲੇ ਵਰ੍ਹੇ ਵਾਂਗ, ਇਸ ਸਾਲ ਵੀ ਸਾਵਧਾਨੀ ਦੇ ਤੌਰ 'ਤੇ ਵਾਕ-ਇਨ ਐਂਟਰੀ ਉਪਲਬਧ ਨਹੀਂ ਹੋਵੇਗੀ।
ਹਰ ਘੰਟੇ ਦੇ ਹਿਸਾਬ ਨਾਲ ਪ੍ਰੀ-ਬੁੱਕ ਕੀਤੇ ਸੱਤ ਸਲਾਟ 10 ਵਜੇ ਤੋਂ ਪੰਜ ਵਜੇ ਦੇ ਦਰਮਿਆਨ ਉਪਲਬਧ ਹੋਣਗੇ। ਆਖਰੀ ਐਂਟਰੀ ਚਾਰ ਵਜੇ ਹੋਵੇਗੀ। ਹਰੇਕ ਸਲਾਟ ਵਿੱਚ ਵੱਧ ਤੋਂ ਵੱਧ 100 ਵਿਅਕਤੀ ਬੈਠ ਸਕਦੇ ਹਨ। ਟੂਰ ਦੌਰਾਨ, ਸੈਲਾਨੀਆਂ ਨੂੰ ਕੋਵਿਡ ਪ੍ਰੋਟੋਕੋਲ ਦੀ ਪਾਲਣਾ ਕਰਨੀ ਪਵੇਗੀ ਜਿਵੇਂ ਕਿ ਮਾਸਕ ਪਹਿਨਣਾ, ਸਮਾਜਿਕ ਦੂਰੀ ਬਣਾਈ ਰੱਖਣਾ ਆਦਿ। ਉਨ੍ਹਾਂ ਨੂੰ ਐਂਟਰੀ ਪੁਆਇੰਟ 'ਤੇ ਥਰਮਲ ਸਕ੍ਰੀਨਿੰਗ ਤੋਂ ਗੁਜਰਨਾ ਹੋਵੇਗਾ। ਬਿਨਾ ਮਾਸਕ ਦੇ ਕਿਸੇ ਨੂੰ ਵੀ ਆਉਣ-ਜਾਣ ਦੀ ਇਜਾਜ਼ਤ ਨਹੀਂ ਹੋਵੇਗੀ।
ਸਾਰੇ ਵਿਜ਼ੀਟਰਸ ਲਈ ਪ੍ਰਵੇਸ਼ ਅਤੇ ਨਿਕਾਸ ਪ੍ਰੈਜ਼ੀਡੈਂਟ’ਸ ਇਸਟੇਟ  ਦੇ ਗੇਟ ਨੰਬਰ 35 ਤੋਂ ਹੋਵੇਗਾ, ਜਿੱਥੇ ਨੌਰਥ ਐਵੇਨਿਊ ਰਾਸ਼ਟਰਪਤੀ ਭਵਨ ਨੂੰ ਮਿਲਦਾ ਹੈ।
ਟੂਰ ਦੌਰਾਨ ਵਿਜ਼ੀਟਰਸ ਮੋਬਾਈਲ ਫ਼ੋਨ ਆਪਣੇ ਨਾਲ ਲੈ ਕੇ ਜਾ ਸਕਦੇ ਹਨ। ਹਾਲਾਂਕਿ, ਉਨ੍ਹਾਂ ਨੂੰ ਬੇਨਤੀ ਕੀਤੀ ਜਾਂਦੀ ਹੈ ਕਿ ਉਹ ਪਾਣੀ ਦੀਆਂ ਬੋਤਲਾਂ, ਬ੍ਰੀਫਕੇਸ, ਹੈਂਡਬੈਗ/ਲੇਡੀਜ਼ ਪਰਸ, ਕੈਮਰੇ, ਰੇਡੀਓ/ਟ੍ਰਾਂਜ਼ਿਸਟਰ, ਬਕਸੇ, ਛਤਰੀਆਂ, ਹਥਿਆਰ ਅਤੇ ਗੋਲਾ ਬਾਰੂਦ ਅਤੇ ਖਾਣ-ਪੀਣ ਦੀਆਂ ਵਸਤੂਆਂ ਆਦਿ ਨਾਲ ਨਾ ਲਿਆਉਣ। ਪਬਲਿਕ ਰੂਟ ਦੇ ਨਾਲ-ਨਾਲ ਵਿਭਿੰਨ ਪੁਆਇੰਟਾਂ 'ਤੇ ਹੈਂਡ ਸੈਨੀਟਾਈਜ਼ਰ, ਪੀਣ ਵਾਲੇ ਪਾਣੀ, ਟਾਇਲਟ, ਫਸਟ ਏਡ/ਮੈਡੀਕਲ ਸੁਵਿਧਾਵਾਂ ਦਾ ਪ੍ਰਬੰਧ ਕੀਤਾ ਗਿਆ ਹੈ।
ਇਸ ਵਰ੍ਹੇ ਦੇ ਉਦਯਾਨੋਤਸਵ ਦਾ ਮੁੱਖ ਆਕਰਸ਼ਣ 11 ਕਿਸਮਾਂ ਦੇ ਟਿਊਲਿਪਸ ਹੋਣਗੇ ਜਿਨ੍ਹਾਂ ਦੇ ਫਰਵਰੀ ਦੇ ਦੌਰਾਨ ਪੜਾਅਵਾਰ ਖਿੜਨ ਦੀ ਉਮੀਦ ਹੈ। ਕੇਂਦਰੀ ਲਾਅਨ ਵਿੱਚ ਸ਼ਾਨਦਾਰ ਡਿਜ਼ਾਈਨਾਂ ਵਿੱਚ ਫਲਾਵਰ ਕਾਰਪੇਟ ਵੀ ਪ੍ਰਦਰਸ਼ਿਤ ਕੀਤੇ ਜਾਣਗੇ। ਇਸ ਵਰ੍ਹੇ ਦੇ ਸਜਾਵਟੀ ਫੁੱਲਾਂ ਦੀ ਪ੍ਰਮੁੱਖ ਰੰਗ ਸਕੀਮ ਚਿੱਟੇ, ਪੀਲੇ, ਲਾਲ ਅਤੇ ਸੰਤਰੀ ਹੈ। ਬਗੀਚਿਆਂ ਵਿੱਚ ਕੁਝ ਹਵਾ ਸ਼ੁੱਧ ਕਰਨ ਵਾਲੇ ਪੌਦਿਆਂ ਦੇ ਨਾਲ ਇੱਕ ਛੋਟਾ ਕੈਕਟਸ ਕੋਨਾ ਵੀ ਲੈਂਡਸਕੇਪ ਕੀਤਾ ਗਿਆ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਅਪਡੇਟ
ਭਾਰਤ ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ 57 ਦਿਨਾਂ ਬਾਅਦ 13 ਲੱਖ  ਤੋਂ ਘੱਟ ਦਰਜ
ਪਿਛਲੇ 24 ਘੰਟਿਆਂ ਦੌਰਾਨ ਐਕਟਿਵ ਮਾਮਲਿਆਂ ਵਿੱਚ 72,287 ਕੇਸਾਂ ਦੀ ਗਿਰਾਵਟ
ਲਗਾਤਾਰ ਦੂਜੇ ਦਿਨ 1 ਲੱਖ ਤੋਂ ਘੱਟ ਨਵੇਂ ਕੇਸ ਰਿਪੋਰਟ ਹੋਏ
ਪਿਛਲੇ 24 ਘੰਟਿਆਂ ਦੌਰਾਨ 92,596 ਨਵੇਂ ਕੇਸ ਸਾਹਮਣੇ ਆਏ
ਦੇਸ਼ ਵਿੱਚ ਹੁਣ ਤੱਕ 2,75,04,126 ਵਿਅਕਤੀਆਂ ਨੇ ਕੋਵਿਡ ਲਾਗ ਤੋਂ ਮੁਕਤੀ ਹਾਸਲ ਕੀਤੀ
ਬੀਤੇ 24 ਘੰਟਿਆਂ ਦੌਰਾਨ 1,62,664 ਵਿਅਕਤੀਆਂ ਨੂੰ ਸਿਹਤਯਾਬ ਐਲਾਨਿਆ ਗਿਆ
ਲਗਾਤਾਰ 27ਵੇਂ ਦਿਨ ਰੋਜ਼ਾਨਾ ਰਿਕਵਰੀ ਦੇ ਮਾਮਲੇ ਰੋਜ਼ਾਨਾ ਨਵੇਂ ਪੁਸ਼ਟੀ ਵਾਲੇ ਮਾਮਲਿਆਂ ਤੋਂ ਵੱਧ ਦਰਜ ਹੋਏ
ਰਿਕਵਰੀ ਦਰ ਵਧ ਕੇ 94 .55 ਫੀਸਦ ਹੋਈ
ਹਫ਼ਤਾਵਰੀ ਪੌਜ਼ੀਟਿਵਿਟੀ ਦਰ ਇਸ ਵੇਲੇ 5.66 ਫੀਸਦ ਤੇ ਪੁੱਜੀ
ਰੋਜ਼ਾਨਾ ਪੌਜ਼ੀਟਿਵਿਟੀ ਦਰ ਗਿਰਾਵਟ ਤੋਂ ਬਾਅਦ 4.66 ਫੀਸਦ ਹੋਈ; ਲਗਾਤਾਰ 16ਵੇਂ ਦਿਨ 10 ਫੀਸਦ ਤੋਂ ਘੱਟ ਦਰਜ
ਕੋਵਿਡ ਟੈਸਟਿੰਗ ਸਮਰੱਥਾ ਵਿੱਚ ਲਗਾਤਾਰ ਵਾਧਾ ਦੇਖਣ ਨੂੰ ਮਿਲ ਰਿਹਾ ਹੈ, ਹੁਣ ਤੱਕ 37.01 ਕਰੋੜ ਟੈਸਟ ਹੋਏ
ਕੌਮੀ ਵੈਕਸੀਨੇਸ਼ਨ ਮੁਹਿੰਮ ਤਹਿਤ ਹੁਣ ਤੱਕ 23.9 ਕਰੋੜ ਤੋਂ ਵੱਧ ਵੈਕਸੀਨ ਖੁਰਾਕਾਂ ਲਗਾਈਆਂ ਗਈਆਂ
|
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
|
ਦੇਸ਼ਵਿਆਪੀ ਕੋਵਿਡ ਟੀਕਾਕਰਣ ਦੇ ਤਹਿਤ ਹੁਣ ਤੱਕ 197.61 ਕਰੋੜ ਤੋਂ ਵੱਧ ਟੀਕੇ ਲਗਾਏ ਜਾ ਚੁੱਕੇ ਹਨ
12-14 ਉਮਰ ਵਰਗ ਵਿੱਚ 3.66 ਕਰੋੜ ਤੋਂ ਵੱਧ ਖੁਰਾਕਾਂ ਲਗਾਈਆਂ ਗਈਆਂ
ਭਾਰਤ ਵਿੱਚ ਕੋਰੋਨਾ ਦੇ ਐਕਟਿਵ ਕੇਸ 1,04,555 ਹਨ
ਪਿਛਲੇ 24 ਘੰਟਿਆਂ ਵਿੱਚ 18,819 ਨਵੇਂ ਕੇਸ ਸਾਹਮਣੇ ਆਏ
ਵਰਤਮਾਨ ਰਿਕਵਰੀ ਦਰ 98.55%
ਸਪਤਾਹਿਕ ਐਕਟਿਵ ਕੇਸਾਂ ਦੀ ਦਰ 3.72% ਹੈ
ਭਾਰਤ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ਼ ਅੱਜ ਸਵੇਰੇ 7 ਵਜੇ ਤੱਕ ਦੀ ਅੰਤਿਮ ਰਿਪੋਰਟ ਦੇ ਅਨੁਸਾਰ 197.61 ਕਰੋੜ  ਤੋਂ ਵੱਧ ਹੋ ਗਈ। ਇਸ ਉਪਲਬਧੀ ਨੂੰ 2,57,19,005 ਟੀਕਾਕਰਣ ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤਾ ਗਿਆ ਹੈ।
12-14 ਉਮਰ ਵਰਗ ਦੇ ਲਈ ਕੋਵਿਡ-19 ਟੀਕਾਕਰਣ 16 ਮਾਰਚ,2022 ਨੂੰ ਸ਼ੁਰੂ ਹੋਇਆ ਸੀ। ਹੁਣ ਤੱਕ 3.66 ਕਰੋੜ  ਤੋਂ ਵੱਧ ਕਿਸ਼ੋਰਾਂ ਨੂੰ ਕੋਵਿਡ-19 ਟੀਕੇ ਦੀ ਪਹਿਲੀ ਖੁਰਾਕ ਲਗਾਈ ਜਾ ਚੁੱਕੀ ਗਈ ਹੈ। ਸਮਾਨ ਰੂਪ ਨਾਲ 18-59 ਉਮਰ ਵਰਗ ਦੇ ਲਈ ਪ੍ਰੀਕੌਸ਼ਨ ਖੁਰਾਕ 10 ਅਪ੍ਰੈਲ, 2022 ਨੂੰ ਸ਼ੁਰੂ ਕੀਤੀ ਗਈ।
ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਨਾਲ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,04,08,940
|
|
ਦੂਸਰੀ ਖੁਰਾਕ
|
|
1,00,65,670
|
|
ਪ੍ਰੀਕੌਸ਼ਨ ਡੋਜ਼
|
|
56,98,268
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,84,23,903
|
|
ਦੂਸਰੀ ਖੁਰਾਕ
|
|
1,76,26,198
|
|
ਪ੍ਰੀਕੌਸ਼ਨ ਡੋਜ਼
|
|
1,02,61,333
|
|
12 ਤੋਂ 14 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
3,66,66,548
|
|
ਦੂਸਰੀ ਖੁਰਾਕ
|
|
2,34,21,049
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
6,04,32,621
|
|
ਦੂਸਰੀ ਖੁਰਾਕ
|
|
4,87,75,997
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
55,82,52,205
|
|
ਦੂਸਰੀ ਖੁਰਾਕ
|
|
50,13,99,508
|
|
ਪ੍ਰੀਕੌਸ਼ਨ ਡੋਜ਼
|
|
29,16,874
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
20,34,46,086
|
|
ਦੂਸਰੀ ਖੁਰਾਕ
|
|
19,34,61,532
|
|
ਪ੍ਰੀਕੌਸ਼ਨ ਡੋਜ਼
|
|
25,54,148
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,72,58,069
|
|
ਦੂਸਰੀ ਖੁਰਾਕ
|
|
12,08,35,500
|
|
ਪ੍ਰੀਕੌਸ਼ਨ ਡੋਜ਼
|
|
2,42,87,105
|
|
ਪ੍ਰੀਕੌਸ਼ਨ ਡੋਜ਼
|
|
4,57,17,728
|
|
ਕੁੱਲ
|
|
1,97,61,91,554
ਲਗਾਤਾਰ ਗਿਰਾਵਟ ਦਰਜ ਕਰਦੇ ਹੋਏ ਭਾਰਤ ਵਿੱਚ ਐਕਟਿਵ ਕੇਸ ਅੱਜ ਘੱਟ ਕੇ 1,04,555 ਰਹਿ ਗਏ। ਐਕਟਿਵ ਕੇਸ ਕੁੱਲ ਕੇਸਾਂ ਦੇ 0.24% ਹਨ।
ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.55% ਹੈ। ਪਿਛਲੇ 24 ਘੰਟਿਆਂ ਵਿੱਚ 13,827 ਰੋਗੀਆਂ ਦੇ ਠੀਕ ਹੋਣ ਦੇ ਨਾਲ ਹੀ ਠੀਕ ਹੋਣ ਵਾਲੇ ਮਰੀਜ਼ਾਂ  ਦੀ ਕੁੱਲ ਸੰਖਿਆ ਵੱਧ ਕੇ 4,28,22,493 ਹੋ ਗਈ ਹੈ।
ਬੀਤੇ 24 ਘੰਟਿਆਂ ਵਿੱਚ ਕੋਰੋਨਾ ਦੇ 18,819 ਨਵੇਂ ਕੇਸ ਸਾਹਮਣੇ ਆਏ
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 4,52,430 ਟੈਸਟ ਕੀਤੇ ਗਏ ਹਨ। ਭਾਰਤ ਨੇ ਹੁਣ ਤੱਕ ਕੁੱਲ 86.23 ਕਰੋੜ ਤੋਂ ਵੱਧ  ਟੈਸਟ ਕੀਤੇ ਗਏ ਹਨ।
ਸਪਤਾਹਿਕ ਅਤੇ ਦੈਨਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵਿੱਚ ਵੀ ਲਗਾਤਾਰ ਗਿਰਾਵਟ ਦਰਜ ਕੀਤੀ ਗਈ ਹੈ। ਦੇਸ਼ ਵਿੱਚ ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 3.72% ਹੈ ਅਤੇ ਦੈਨਿਕ ਰੂਪ ਨਾਲ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵੀ 4.16% ਹੈ।
ਪ੍ਰਧਾਨ ਮੰਤਰੀ ਦਫਤਰ
ਸ਼੍ਰੀ ਗਣਪਤੀ ਸਚਿਦਾਨੰਦ ਸਵਾਮੀ ਜੀ ਦੇ 80ਵੇਂ ਜਨਮ ਦਿਨ ਸਮਾਰੋਹ ਦੇ ਮੌਕੇ ’ਤੇ ਪ੍ਰਧਾਨ ਮੰਤਰੀ ਦਾ ਸੰਬੋਧਨ
“ਪ੍ਰਾਕਿਰਤੀ ਲਈ ਵਿਗਿਆਨ ਦਾ ਉਪਯੋਗ ਅਤੇ ਅਧਿਆਤਮਕਤਾ ਨਾਲ ਟੈਕਨੋਲੋਜੀ ਦਾ ਸੁਮੇਲ ਗਤੀਸ਼ੀਲ ਭਾਰਤ ਦੀ ਆਤਮਾ ਹੈ”
“ਅੱਜ ਦੁਨੀਆ ਸਾਡੇ ਸਟਾਰਟਅੱਪ ਨੂੰ ਆਪਣੇ ਭਵਿੱਖ ਦੇ ਰੂਪ ਵਿੱਚ ਦੇਖ ਰਹੀ ਹੈ। ਸਾਡਾ ਉਦਯੋਗ ਅਤੇ ਸਾਡਾ ‘ਮੇਕ ਇਨ ਇੰਡੀਆ’ ਆਲਮੀ ਵਿਕਾਸ ਲਈ ਆਸ਼ਾ ਦੀ ਕਿਰਨ ਬਣ ਰਿਹਾ ਹੈ”
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਇੱਕ ਵੀਡਿਓ ਸੰਦੇਸ਼ ਦੇ ਜ਼ਰੀਏ ਸ਼੍ਰੀ ਗਣਪਤੀ ਸਚਿਦਾਨੰਦ ਸਵਾਮੀ ਜੀ ਦੇ 80ਵੇਂ ਜਨਮ ਦਿਨ ਸਮਾਰੋਹ ਨੂੰ ਸੰਬੋਧਨ ਕੀਤਾ। ਪ੍ਰਧਾਨ ਮੰਤਰੀ ਨੇ ਇਸ ਸ਼ੁਭ ਅਵਸਰ ’ਤੇ ਸ਼੍ਰੀ ਗਣਪਤੀ ਸਚਿਦਾਨੰਦ ਸਵਾਮੀ ਜੀ ਅਤੇ ਉਨ੍ਹਾਂ ਦੇ ਪੈਰੋਕਾਰਾਂ ਨੂੰ ਵਧਾਈ ਦਿੱਤੀ। ਸ਼੍ਰੀ ਮੋਦੀ ਨੇ ਸੰਤਾਂ ਅਤੇ ਵਿਸ਼ੇਸ਼ ਮਹਿਮਾਨਾਂ ਦੁਆਰਾ ‘ਹਨੁਮਤ ਦਵਾਰ’ ਦੇ ਉਦਘਾਟਨ ਨੂੰ ਵੀ ਰੇਖਾਂਕਿਤ ਕੀਤਾ।
ਸ਼ਾਸਤਰਾਂ ਦਾ ਹਵਾਲਾ ਦਿੰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਸ਼੍ਰੀ ਗਣਪਤੀ ਸਚਿਦਾਨੰਦ ਸਵਾਮੀ ਜੀ ਦਾ ਜੀਵਨ ਇਸ ਤੱਥ ਦਾ ਇੱਕ ਜੀਵੰਤ ਉਦਾਹਰਣ ਹੈ ਕਿ ਸੰਤ ਮਾਨਵਤਾ ਦੇ ਕਲਿਆਣ ਲਈ ਜਨਮ ਲੈਂਦੇ ਹਨ ਅਤੇ ਉਨ੍ਹਾਂ ਦਾ ਜੀਵਨ ਸਮਾਜਿਕ ਉਤਥਾਨ ਅਤੇ ਮਨੁੱਖੀ ਕਲਿਆਣ ਨਾਲ ਜੁੜਿਆ ਹੁੰਦਾ ਹੈ। ਪ੍ਰਧਾਨ ਮੰਤਰੀ ਨੇ ਇਸ ਗੱਲ ’ਤੇ ਸੰਤੁਸ਼ਟੀ ਪ੍ਰਗਟਾਈ ਕਿ ਦੱਤ ਪੀਠਮ ਵਿੱਚ ਅਧਿਆਤਮਕਤਾ ਦੇ ਨਾਲ ਨਾਲ ਆਧੁਨਿਕਤਾ ਦਾ ਵੀ ਪੋਸ਼ਣ ਹੁੰਦਾ ਹੈ। ਉਨ੍ਹਾਂ ਨੇ ਇਸ ਸੰਦਰਭ ਵਿੱਚ ਵਿਸ਼ਾਲ ਹਨੁਮਾਨ ਮੰਦਿਰ ਦੇ ਨਾਲ ਨਾਲ 3ਡੀ ਮੈਪਿੰਗ, ਲਾਈਟ ਐਂਡ ਸਾਊਂਡ ਸ਼ੋਅ ਅਤੇ ਆਧੁਨਿਕ ਪ੍ਰਬੰਧਨ ਵਾਲੇ ਬਰਡ ਪਾਰਕ ਦਾ ਹਵਾਲਾ ਦਿੱਤਾ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਵੇਦਾਂ ਦੇ ਅਧਿਐਨ ਦਾ ਇੱਕ ਵੱਡਾ ਕੇਂਦਰ ਹੋਣ ਦੇ ਇਲਾਵਾ, ਦੱਤ ਪੀਠਮ ਸਿਹਤ ਸਬੰਧੀ ਉਦੇਸ਼ਾਂ ਲਈ ਸੰਗੀਤ ਦਾ ਉਪਯੋਗ ਕਰਨ ਦੀ ਦਿਸ਼ਾ ਵਿੱਚ ਪ੍ਰਭਾਵਸ਼ਾਲੀ ਨਵਾਂਪਣ ਕਰ ਰਿਹਾ ਹੈ। ਸ਼੍ਰੀ ਮੋਦੀ ਨੇ ਕਿਹਾ, “ਪ੍ਰਕਿਰਤੀ ਲਈ ਵਿਗਿਆਨ ਦਾ ਇਹ ਪ੍ਰਯੋਗ, ਅਧਿਆਤਮਿਕਤਾ ਦੇ ਨਾਲ ਟੈਕਨੋਲੋਜੀ ਦਾ ਇਹ ਸੁਮੇਲ ਹੀ ਗਤੀਸ਼ੀਲ ਭਾਰਤ ਦੀ ਆਤਮਾ ਹੈ। ਮੈਨੂੰ ਖੁਸ਼ੀ ਹੈ ਕਿ ਸਵਾਮੀ ਜੀ ਵਰਗੇ ਸੰਤਾਂ ਦੇ ਯਤਨਾਂ ਨਾਲ ਅੱਜ ਦੇਸ਼ ਦੇ ਨੌਜਵਾਨ ਆਪਣੀਆਂ ਪਰੰਪਰਾਵਾਂ ਤੋਂ ਜਾਣੂ ਹੋ ਰਹੇ ਹਨ ਅਤੇ ਉਨ੍ਹਾਂ ਨੂੰ ਅੱਗੇ ਵਧਾ ਰਹੇ ਹਨ।”
ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੀ ਮਿਆਦ ਦੌਰਾਨ ਪੈਣ ਵਾਲੇ ਇਸ ਸ਼ੁਭ ਅਵਸਰ ਦੇ ਸੰਦਰਭ ਵਿੱਚ ਪ੍ਰਧਾਨ ਮੰਤਰੀ ਨੇ ਸਵੈ ਤੋਂ ਪਹਿਲਾਂ ਸਰਵਸਵੈ ਲਈ ਕੰਮ ਕਰਨ ਦੀ ਸੰਤਾਂ ਦੀ ਸਿੱਖਿਆ ਨੂੰ ਯਾਦ ਕੀਤਾ। ਉਨ੍ਹਾਂ ਨੇ ਕਿਹਾ, “ਇਹ ਦੇਸ਼ ‘ਸਬਕਾ ਸਾਥ, ਸਬਕਾ ਵਿਕਾਸ, ਸਬਕਾ ਵਿਸ਼ਵਾਸ ਅਤੇ ਸਬਕਾ ਪ੍ਰਯਾਸ’ ਦੇ ਮੰਤਰ ਨਾਲ ਸਮੂਹਿਕ ਸੰਕਲਪਾਂ ਦੀ ਤਾਕੀਦ ਕਰ ਰਿਹਾ ਹੈ। ਅੱਜ ਦੇਸ਼ ਆਪਣੀ ਪ੍ਰਾਚੀਨਤਾ ਨੂੰ ਸੰਭਾਲ਼ ਰਿਹਾ ਹੈ ਅਤੇ ਇਸ ਦਾ ਵਾਧਾ ਵੀ ਕਰ ਰਿਹਾ ਹੈ ਅਤੇ ਨਾਲ ਹੀ ਨਾਲ ਆਪਣੀ ਇਨੋਵੇਸ਼ਨ ਅਤੇ ਆਧੁਨਿਕਤਾ ਨੂੰ ਵੀ ਤਾਕਤ ਦੇ ਰਿਹਾ ਹੈ।” ਪ੍ਰਧਾਨ ਮੰਤਰੀ ਨੇ ਕਿਹਾ, “ਅੱਜ ਭਾਰਤ ਦੀ ਪਹਿਚਾਣ ਯੋਗ ਦੇ ਨਾਲ ਨਾਲ ਨੌਜਵਾਨ ਵੀ ਹਨ। ਅੱਜ ਦੁਨੀਆ ਸਾਡੇ ਸਟਾਰਟਅੱਪ ਨੂੰ ਆਪਣੇ ਭਵਿੱਖ ਦੇ ਰੂਪ ਵਿੱਚ ਦੇਖ ਰਹੀ ਹੈ। ਸਾਡਾ ਉਦਯੋਗ ਅਤੇ ਸਾਡਾ ‘ਮੇਕ ਇਨ ਇੰਡੀਆ’ ਆਲਮੀ ਵਿਕਾਸ ਲਈ ਆਸ਼ਾ ਦੀ ਕਿਰਨ ਬਣ ਰਿਹਾ ਹੈ। ਸਾਨੂੰ ਆਪਣੇ ਇਨ੍ਹਾਂ ਸੰਕਲਪਾਂ ਨੂੰ ਹਾਸਲ ਕਰਨ ਦੀ ਦਿਸ਼ਾ ਵਿੱਚ ਕੰਮ ਕਰਨਾ ਹੋਵੇਗਾ। ਅਤੇ ਮੈਂ ਚਾਹਾਂਗਾ ਕਿ ਸਾਡੇ ਅਧਿਆਤਮਕ ਕੇਂਦਰ ਇਸ ਦਿਸ਼ਾ ਵਿੱਚ ਵੀ ਪ੍ਰੇਰਣਾ ਦੇ ਕੇਂਦਰ ਬਣਨ।”
ਪ੍ਰਕਿਰਤੀ ਦੀ ਸੰਭਾਲ਼ ਅਤੇ ਪੰਛੀਆਂ ਦੀ ਸੇਵਾ ਦੀ ਦਿਸ਼ਾ ਵਿੱਚ ਦੱਤ ਪੀਠਮ ਦੇ ਕਾਰਜਾਂ ਨੂੰ ਰੇਖਾਂਕਿਤ ਕਰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਪੀਠਮ ਤੋਂ ਜਲ ਅਤੇ ਨਦੀ ਸੰਭਾਲ਼ ਲਈ ਕੰਮ ਕਰਨ ਦੀ ਅਪੀਲ ਕੀਤੀ। ਉਨ੍ਹਾਂ ਨੇ ਹਰ ਜ਼ਿਲ੍ਹੇ ਵਿੱਚ 75 ਅੰਮ੍ਰਿਤ ਸਰੋਵਰ ਦੀ ਮੁਹਿੰਮ ਵਿੱਚ ਵੀ ਪੀਠਮ ਦਾ ਯੋਗਦਾਨ ਮੰਗਿਆ। ਪ੍ਰਧਾਨ ਮੰਤਰੀ ਨੇ ਸਵੱਛ ਭਾਰਤ ਮਿਸ਼ਨ ਵਿੱਚ ਦੱਤ ਪੀਠਮ ਦੇ ਯੋਗਦਾਨ ਦੀ ਸ਼ਲਾਘਾ ਕੀਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਰਤੀ ਕ੍ਰਾਂਤੀਕਾਰੀ ਚੰਦਰ ਸ਼ੇਖਰ ਅਜ਼ਾਦ ਦੀ ਜਨਮ ਵਰ੍ਹੇਗੰਢ ‘ਤੇ ਉਨ੍ਹਾਂ ਨੂੰ ਸ਼ਰਧਾਂਜਲੀ ਦਿੱਤੀ
“भारत माता के वीर सपूत चंद्रशेखर आजाद को उनकी जयंती पर मेरी विनम्र श्रद्धांजलि। वे एक निर्भीक और दृढ़ निश्चयी क्रांतिकारी थे, जिन्होंने देश की आजादी के लिए अपने जीवन की आहुति दे दी। उनकी वीरता की गाथा देशवासियों के लिए प्रेरणा का एक स्रोत है।”,
ਬਿਜਲੀ ਮੰਤਰਾਲਾ
ਚੱਕਰਵਾਤ ‘ਬਿਪਰਜੋਏ’: ਕੇਂਦਰੀ ਊਰਜਾ ਮੰਤਰੀ ਨੇ ਗੁਜਰਾਤ ਅਤੇ ਰਾਜਸਥਾਨ ਦੇ ਤੱਟਵਰਤੀ ਖੇਤਰਾਂ ਲਈ ਬਿਜਲੀ ਸਪਲਾਈ ਅਤੇ ਤੁਰੰਤ ਬਹਾਲੀ ਵਿਵਸਥਾ ਦੀਆਂ ਤਿਆਰੀਆਂ ਦੀ ਸਮੀਖਿਆ ਕੀਤੀ
ਜ਼ਰੂਰੀ ਲੋਕਾਂ ਅਤੇ ਸਮੱਗਰੀ ਦੇ ਨਾਲ ਰਣਨੀਤਕ ਸਥਾਨਾਂ ’ਤੇ ਐਮਰਜੈਂਸੀ ਰੀਸਟੋਰੇਸ਼ਨ ਸਿਸਟਮ  ਸ਼ੁਰੂ ਕੀਤਾ ਜਾਵੇਗਾ
ਪਾਵਰਗ੍ਰਿਡ ਨੇ ਮਾਨੇਸਰ ਅਤੇ ਵਡੋਦਰਾ ਵਿੱਚ 24X7 ਕੰਟਰੋਲ ਰੂਮ ਸਥਾਪਿਤ ਕੀਤੇ, ਨੈਸ਼ਨਲ ਲੋਡ ਡਿਸਪੈਚ ਸੈਂਟਰ  ਸਮੇਂ ’ਤੇ ਕਾਰਵਾਈ ਕਰਨ ਲਈ ਇਨ੍ਹਾਂ ਰਾਜਾਂ ਵਿੱਚ ਗ੍ਰਿਡ ਸਪਲਾਈ ਦੀ ਲਗਾਤਾਰ ਨਿਗਰਾਨੀ ਕਰ ਰਿਹਾ ਹੈ
ਕੇਂਦਰੀ ਊਰਜਾ ਮੰਤਰੀ ਸ਼੍ਰੀ ਆਰ. ਕੇ. ਸਿੰਘ ਨੇ ਅੱਜ ਗੁਜਰਾਤ ਅਤੇ ਰਾਜਸਥਾਨ ਦੇ ਚੱਕਰਵਾਤ ‘ਬਿਪਰਜੋਏ’ ਨਾਲ ਪ੍ਰਭਾਵਿਤ ਹੋਣ ਵਾਲੇ ਤੱਟਵਰਤੀ ਖੇਤਰਾਂ ਵਿੱਚ ਬਿਜਲੀ ਸਪਲਾਈ ਦੇ ਰੱਖ-ਰਖਾਅ ਦੀਆਂ ਤਿਆਰੀਆਂ ਦੀ ਸਮੀਖਿਆ ਲਈ ਬਿਜਲੀ ਮੰਤਰਾਲੇ, ਕੇਂਦਰੀ ਬਿਜਲੀ ਅਥਾਰਟੀ , ਗ੍ਰਿਡ ਕੰਟਰੋਲਰ ਆਵ੍ ਇੰਡੀਆ ਅਤੇ ਪੀਜੀਸੀਆਈਐੱਲ ਦੇ ਸੀਨੀਅਰ ਅਧਿਕਾਰੀਆਂ ਦੇ ਨਾਲ ਮੀਟਿੰਗ ਕੀਤੀ। ਉਨ੍ਹਾਂ ਨੇ ਗੁਜਰਾਤ ਦੇ ਊਰਜਾ ਮੰਤਰੀ ਨਾਲ ਫ਼ੋਨ ’ਤੇ ਵੱਖ-ਵੱਖ ਜ਼ਰੂਰੀ ਵਿਵਸਥਾਵਾਂ ’ਤੇ ਵੀ ਚਰਚਾ ਕੀਤੀ। ਕੇਂਦਰੀ ਊਰਜਾ ਮੰਤਰੀ ਨੇ ਸਾਰਿਆਂ ਨੂੰ ਸਖ਼ਤ ਨਿਰਦੇਸ਼ ਦਿੱਤੇ ਕਿ ਉਹ ਸਥਿਤੀ ਦੀ ਲਗਾਤਾਰ ਨਿਗਰਾਨੀ ਕਰਨ ਅਤੇ ਪ੍ਰਭਾਵਿਤ ਹੋਣ ਵਾਲੇ ਰਾਜਾਂ ਵਿੱਚ ਸਥਿਰ ਗ੍ਰਿਡ ਸਪਲਾਈ ਬਣਾਏ ਰੱਖਣ ਲਈ ਸਾਰੇ ਜ਼ਰੂਰੀ ਕਦਮ ਉਠਾਉਣ ਅਤੇ ਰਣਨੀਤਕ ਸਥਾਨਾਂ ’ਤੇ ਐਮਰਜੈਂਸੀ ਬਹਾਲੀ ਪ੍ਰਣਾਲੀ  ਦੇ ਨਾਲ-ਨਾਲ ਜ਼ਰੂਰੀ ਲੋਕਾਂ ਅਤੇ ਸਮੱਗਰੀ ਦੀ ਵਿਵਸਥਾ ਵੀ ਕਰਨ ਤਾਕਿ ਬਿਨਾਂ ਕਿਸੇ ਦੇਰੀ ਦੇ ਬਹਾਲੀ ਦਾ ਕੰਮ ਸ਼ੁਰੂ ਕੀਤਾ ਜਾ ਸਕੇ। ਸ਼੍ਰੀ.ਆਰ.ਕੇ . ਸਿੰਘ ਨੇ ਪੀਜੀਸੀਆਈਐੱਲ ਨੂੰ ਰਾਜ ਦੀਆਂ ਟਰਾਂਸਮਿਸ਼ਨ ਲਾਈਨਾਂ ਅਤੇ ਡਿਸਟ੍ਰੀਬਿਊਸ਼ਨ ਨੈੱਟਵਰਕ ਦੀ ਬਹਾਲੀ ਲਈ ਗੁਜਰਾਤ ਬਿਜਲੀ ਵਿਭਾਗ ਨੂੰ ਹਰ ਸੰਭਵ ਸਹਾਇਤਾ ਦੇਣ ਦਾ ਵੀ ਨਿਰਦੇਸ਼ ਦਿੱਤਾ।
ਪਾਵਰਗ੍ਰਿਡ ਮੌਸਮ ਦੀ ਸਥਿਤੀ ਅਤੇ ਇਸ ਦੀ ਪ੍ਰਸਾਰਣ ਪ੍ਰਣਾਲੀ ਦੀ ਨਿਯਮਤ ਤੌਰ ’ਤੇ ਨਿਗਰਾਨੀ ਕਰ ਰਿਹਾ ਹੈ ਅਤੇ ਮਾਨੇਸਰ ਅਤੇ ਵਡੋਦਰਾ ਵਿਖੇ 24X7 ਕੰਟਰੋਲ ਰੂਮ ਸਥਾਪਿਤ ਕੀਤੇ ਗਏ ਹਨ।
ਸੀਈਏ ਦੀ ‘ਪਾਵਰ ਸੈਕਟਰ ਲਈ ਸੰਕਟ ਪ੍ਰਬੰਧਨ ਯੋਜਨਾֺ’ ਅਤੇ ਪਾਵਰਗ੍ਰਿਡ ਦੀ “ ਸੰਕਟ ਅਤੇ ਅਤੇ ਆਪਦਾ ਪ੍ਰਬੰਧਨ ਯੋਜਨਾ” ਦੇ ਅਨੁਸਾਰ ਹੇਠ ਲਿਖੇ ਸਾਵਧਾਨੀ ਉਪਾਅ ਕੀਤੇ ਗਏ ਹਨ:-
-
ਰਣਨੀਤਕ ਸਥਾਨਾਂ ’ਤੇ ਈਆਰਐੱਸ ਟ੍ਰੇਨਡ ਮੈਨ ਪਾਵਰ ਦੇ ਨਾਲ ਈਆਰਐੱਸ ਟਾਵਰਾਂ ਦੀ ਉਪਲਬਧਤਾ।
-
ਵਾਹਨ ਅਤੇ ਟੀ ਐਂਡ ਪੀ ਦੇ ਨਾਲ ਫਿਟਰ ਦੀ ਉਪਲਬਧਤਾ।
-
ਟਰਾਂਸਮਿਸ਼ਨ ਲਾਈਨ ਅਤੇ ਸਬ-ਸਟੇਸ਼ਨ ਲਈ ਸਪੇਅਰਡ ਦੀ ਉਪਲਬਧਤਾ।
-
ਡੀਜੀ ਸੈੱਟ, ਡਿਵਾਟਰਿੰਗ ਪੰਪ, ਵਾਹਨ ਲਈ ਡੀਜ਼ਲ, ਐਮਰਜੈਂਸੀ ਲਾਈਟ, ਟ੍ਰਾਂਸਫਾਰਮਰ ਦਾ ਤੇਲ ਆਦਿ ਦੀ ਵਿਵਸਥਾ।
-
ਤੱਟਵਰਤੀ ਖੇਤਰਾਂ ਦੇ ਆਸ-ਪਾਸ ਦੇ ਖੇਤਰ ਵਿੱਚ ਟਰਾਂਸਮਿਸ਼ਨ ਲਾਈਨਾਂ ਲਈ ਵਿਸ਼ੇਸ਼ ਗਸ਼ਤ।
-
ਹਾਈਡ੍ਰਾ, ਕ੍ਰੇਨ ਅਤੇ ਗੈਸ ਕਟਰ ਦੀ ਵਿਵਸਥਾ।
ਨੈਸ਼ਨਲ ਲੋਡ ਡਿਸਪੈਚ ਸੈਂਟਰ  ਲੋਡ ਜਾਂ ਉਤਪਾਦਨ ਵਿੱਚ ਬਦਲਾਅ ਦੀ ਨਿਗਰਾਨੀ ਲਈ ਇਨ੍ਹਾਂ ਰਾਜਾਂ ਵਿੱਚ ਗ੍ਰਿਡ ਸਪਲਾਈ ਦੀ ਲਗਾਤਾਰ ਨਿਗਰਾਨੀ ਕਰ ਰਿਹਾ ਹੈ ਅਤੇ ਗ੍ਰਿਡ ਦੇ ਸਥਿਰ ਸੰਚਾਲਨ ਨੂੰ ਸੁਨਿਸ਼ਚਿਤ ਕਰਨ ਦੇ ਲਈ ਸਮੇਂ ‘ਤੇ ਕਾਰਵਾਈ ਕਰਨ ਦੇ ਨਾਲ-ਨਾਲ ਹਰ ਸੰਭਾਵਿਤ ਸਰਵੋਤਮ ਤਰੀਕੇ ਨਾਲ ਹੋਰ ਟਰਾਂਸਮਿਸ਼ਨ ਲਾਈਨਾਂ ਦੇ ਰਾਹੀਂ ਵਿਕਲਪਕ ਸਪਲਾਈ ਦੇ ਲਈ ਵੀ ਨਿਗਰਾਨੀ ਕਰ ਰਿਹਾ ਹੈ। ਐੱਨਐੱਲਡੀਸੀ ਨੇ ਬਿਜਲੀ ਉਤਪਾਦਨ ਸਟੇਸ਼ਨਾਂ, ਟਰਾਂਸਮਿਸ਼ਨ ਲਾਈਨਾਂ ਅਤੇ ਉਪ-ਸਟੇਸ਼ਨਾਂ ਦੀ ਵੀ ਪਹਿਚਾਣ ਕੀਤੀ ਹੈ ਜੋ ਪ੍ਰਭਾਵਿਤ ਹੋ ਸਕਦੇ ਹਨ ਅਤੇ ਹਰ ਸੰਭਾਵਿਤ ਸਥਿਤੀ ਨਾਲ ਨਜਿੱਠਣ ਲਈ ਪਹਿਲਾਂ ਤੋਂ ਹੀ ਇੱਕ ਵਿਸਤ੍ਰਿਤ ਸੰਕਟਕਾਲੀਨ ਯੋਜਨਾ ਤਿਆਰ ਕਰ ਲਈ ਹੈ।